ยูกิโอะ ฮาโตยามา นายกรัฐมนตรีคนใหม่ของญี่ปุ่น จากพรรคประชาธิปไตยแห่งญี่ปุ่น
ในวันพุธนี้ พรรคประชาธิปไตยแห่งญี่ปุ่น ซึ่งชะนะพรรคเสรีประชาธิปไตยจะขึ้นครองอำนาจ ทำให้หัวหน้าพรรคประชาธิปไตยแห่งญี่ปุ่น ยูกิโอะ ฮาโตยา
นาย ยูกิโอะ ฮาโตยามาหาเสียงโดยให้สัญญาว่าจะมีการเปลี่ยนแปลง แต่นาย ยูกิโอะ ฮาโตยามาก็เหมือนกับนายกรัฐมนตรีญี่ปุ่นคนก่อนๆคือเขามาจากครอบครัวที่ร่ำรวย และครองตำแหน่งส.ส.ที่บิดาของเขาเคยครองอยู่คุณปู่ของเขาคือนาย อิชิโร ฮาโตยามา เคยเป็นนายกรัฐมนตรีญี่ปุ่นในช่วงคริสต์ทศวรรษที่1950 นั่นเป็นประวัติส่วนตัว ของผู้ที่จะมาเป็นนายกรัฐมนตรีญี่ปุ่นคนใหม่ที่ชาวญี่ปุ่นส่วนใหญ่ทราบกันดีอยู่แล้ว นาย ยูกิโอะ ฮาโตยามา ไม่เคยคาดคิดว่า จะได้เป็นนายกรัฐมนตรีญี่ปุ่นเขาเรียนวิศวกรรมศาสตร์ที่มหาวิทยาลัยโตเกียวและมาศึกษาต่อที่มหาวิทยาลัยสแตนฝอร์ด สหรัฐเขาทำหน้าที่เป็นศาสตราจารย์ในเวลาต่อมา เขาและพี่ชายคือนาย กูนิโอะ ฮาโตยามาซึ่งจบรัฐศาสตร์ต่างเป็นทายาทของบริษัทยางบริดจ์สโตน ต่อมานาย ยูกิโอะ ฮาโตยามา ได้เป็น ส.ส. เขตเกาะฮอคไคโดสืบต่อจากบิดาของเขา การที่ นาย อิชิโร โอซาว่าหัวหน้าพรรคประชาธิปไตยแห่งญี่ปุ่น จำใจต้องลาออกจากตำแหน่งหัวหน้าพรรคเนื่องจากเรื่องอื้อฉาวเกี่ยวกับเงินๆทองๆ เมื่อสี่เดือนก่อนทำให้นาย ยูกิโอะ ฮาโตยามา เข้ามาเป็นหัวหน้าพรรคแทนส่วนนาย อิชิโรโอซาว่านั้นได้เป็นเลขาธิการของพรรคประชาธิปไตยแห่งญี่ปุ่นเมื่อเร็วๆ นี้และยังเกี่ยวพันอย่างใกล้ชิดกับกิจกรรมในพรรคและของรัฐบาลอยู่ การหาเสียงของนาย ยูกิโอะ ฮาโตยามาซึ่งชูประเด็นที่ว่าจะเปลี่ยนแปลงการบริหารทำให้พรรคประชาธิปไตยแห่งญี่ปุ่นกวาดที่นั่งในสภาล่าง308 ที่จากทั้งหมด480ที่และทำให้พรรคเสรีประชาธิปไตยหลุดจากอำนาจเป็นครั้งที่สองในช่วง 50 กว่าปีมานี้ นักวิเคราะห์ทางการเมืองในญี่ปุ่น มิโนรุโมริตะ กล่าวว่ารัฐบาลญี่ปุ่นชุดใหม่นั้นเป็นเหมือนกับนักตีเบสบอลตัวสำรอง และว่าเลขาธิการพรรค อิชิโร โอซาว่า คือผู้นำที่แท้จริงของพรรค และคาดว่าเขาจะมีอิทธิพลโน้มน้าวนโยบายของนายยูกิโอะ ฮาโตยามา นาย ยูกิโอะ ฮาโตยามา จะเผชิญกับเรื่องที่ท้าทายหลายอย่างรวมถึงภาวะว่างงานที่ยังสูงอยู่ต่อไป การที่ประชากรญี่ปุ่นกำลังชราภาพลงไปอย่างรวดเร็วในขณะญี่ปุ่นเป็นประเทศที่มีอัตราการเกิดอยู่ในระดับต่ำที่สุดประเทศหนึ่ง นายยูกิโอะ ฮาโตยามา กล่าวว่าวิธีหนึ่งที่จะใช้ขบแก้ปัญหาเหล่านั้นก็คือจะคืนเงินให้ประชาชนเขามีแผนจะเลิกเก็บค่าผ่านทาง ให้ค่าเบี้ยเลี้ยงเด็กประจำเดือนเพิ่มขึ้น และการลดภาษีให้บริษัทขนาดเล็กและขนาดกลาง ผู้มีสิทธิออกเสียงชาวญี่ปุ่นบางส่วนไม่เชื่อว่าแผนการของนายยูกิโอะ ฮาโตยามาจะได้ผลในต่างประเทศเองรวมทั้งในสหรัฐก็มีผู้ที่ยังไม่เชื่อมือนายยูกิโอะ ฮาโตยามา ระหว่างการหาเสียงเขาให้คำมั่นว่าจะเพิ่มพูนความร่วมมือกับประเทศทางเอเชีย อย่างเช่นจีนและจะดำเนินแนวนโยบายแบบที่แยกตัวเป็นอิสระจากสหรัฐมากขึ้น ก่อนประสพชัยชะนะครั้งใหญ่เมื่อเดือนที่แล้วบทความของเขาที่วิพากษ์ตำหนิเรื่องที่เขาเรียกว่า "โลกาภิวัตรซึ่งมีสหรัฐเป็นแกนนำและความเชื่อเรื่องการตลาด" ได้รับการลงพิมพ์ในหนังสือพิมพ์อเมริกันหลายฉบับ สมาชิกของพรรคประชาธิปไตยแห่งญี่ปุ่น ยังเรียกร้องให้ญี่ปุ่นเลิกภาระกิจการเติมเชื้อเพลิงในมหาสมุทรอินเดียซึ่งสนับสนุนเรื่องที่เกี่ยวพันกับการเพียรพยายาม ซึ่งมีสหรัฐเป็นแกนนำเพื่อทำให้อัฟกานิสถานทรงเสถียรภาพ นาย ยูกิโอะ ฮาโตยามา แต่งตั้งนาย คัตสุยาโอกาดะ เลขาธิการของพรรคเป็นรัฐมนตรีว่าการกระทรวงการต่างประเทศญี่ปุ่นเพื่อแก้ปัญหาเหล่านั้นนักวิเคราะห์การเมืองกล่าวว่านาย ยูกิโอะฮาโตยามาจะต้องรีบทำให้เรื่องที่สัญญาไว้ได้ผลอย่าง รวดเร็วโดยเฉพาะอย่างยิ่งเรื่องเศรษฐกิจเพราะการเลือกตั้งสมาชิกสภาสูงกำลังจะมีขึ้นในปีหน้านั่นเอง